सनाढ्य ब्राह्मण महासभा ने भी फागोत्सव मनाया
नगर में राधा के संग फाग खेलने निकले बांके बिहारी साथ चल रहे भक्तों ने की 1000 किलो फूलों की बारिश
अखिल राजस्थान सनाढ्य ब्राह्मण महासभा का फागोत्सव समारोह रविवार को मेडिकल कॉलेज ग्राउंड में हुआ। कार्यक्रम में मुख्य अतिथि देवस्थान बोर्ड के अध्यक्ष एसडी शर्मा विशेष अतिथि विधायक संदीप शर्मा रहे। प्रदेश के कार्यकारी अध्यक्ष अरविंद कौशल ने कहा कि बी ट्रिक्स एवं निशानंस कोचिंग संस्थानों में समाज बंधुओं के लिए 50 प्रतिशत फीस माफ की घोषणा की है। जगदगुरु अग्रदेवाचार्य स्वामी राधवाचार्यजी महाराज रेवासा धाम ने बच्चों को संस्कारवान बनाने के लिए कहा। कार्यक्रम को खुला विश्वविद्यालय के कुलपति प्रो. अशोक शर्मा, कोटा विश्वविद्यालय के कुलपति प्रो. पीके दशोरा, तकनीकी कुलपति डाॅ. एनपी कौशिक ने भी संबोधित किया। अध्यक्षता सनाढ्य महासभा के प्रदेश अध्यक्ष एवं पूर्व विधायक मांडलगढ़ भंवरलाल जोशी ने की। समारोह में समाज की 7 महिलाओं को सिलाई मशीन स्वउद्यमिता के लिए दी गईं। अंतरराष्ट्रीय तैराक भक्ति शर्मा सहित चिकित्सा, शिक्षाविद एवं सामाजिक क्षेत्र की प्रतिभाओं को सम्मानित किया गया। महासभा के कोटा जिला अध्यक्ष विजय कुमार शर्मा एवं कार्यक्रम के संयोजक गिर्राज शर्मा ने अतिथियों का अभिनंदन किया। कार्यक्रम में मुख्य रूप से डाॅ मधु शर्मा बूंदी, सीताराम शर्मा, रामस्वरूप शर्मा, अनिल तिवारी, राजेन्द्र शर्मा, गजेंद्र शर्मा, गजेंद्र व्यास, महिला प्रकोष्ठ की अध्यक्ष गायत्री शर्मा, मोहन शर्मा, विजय भारद्वाज, प्रदीप जोशी,जटाशंकर शर्मा, किशन पाठक ,दीपक शर्मा मौजूद थे। वहीं, मंदिर श्री बोट के बालाजी बैराज रोड कोटा में मारूति महिला मंडल की बोट के बालाजी की ओर से फागोत्सव 6 मार्च को दोपहर 2 बजे मनाया जाएगा। महामंत्री संतोश शर्मा ने बताया कि दोपहर 2 बजे से कीर्तन होगा शाम पांच बजे विशेष उत्सव मनाया जाएगा। शाम 6 बजे प्रसाद वितरण होगा। इधर, फाल्गुन की अष्टमी पर रामतलाई मैदान स्थित जगत मंदिर में फाग और चुनरी महोत्सव मनाया गया। यहां पूजा अर्चना कर माता को चुनरी ओढ़ाई गई और मंगलपाठ किया गया। श्रद्धालुओं ने होली के भजन गाए और फूल गुलाल से होली खेली। पूरा माहौल भक्तिमय हो गया। महिलाओं ने एक दूसरे को होली की बधाइयां दीं।
अग्रवाल समाज की महिलाओं ने एक-दूसरे को रंग लगाकर और राधा कृष्ण का स्वांग रचाकर मनाया फागोत्सव।
तलवंडी राधकृष्ण मंदिर से निकाली गई कीर्तन यात्रा मे फूलो की होली खेलते हुए मनाया फागोत्सव। इधर, मेडिकल कॉलेज मे आयोजित अखिल ब्राह्मण समाज के कार्यक्रम में प्रस्तुति देते कलाकार।
hin_Deva hin_Deva hin_Deva awa_Deva hin_Deva